Di tillawt, asertay n tidet (politisation effictive) yebda la d-yettban s wudem nniḍen di tallit-nni taneggarut (seg useggas n 1965). Tebda teẓṛi ɣer wugur-agi adelsan d usnalsan la tleḥu i wakken ad d-taɣ amussu adelsan n tmaziɣt i merra. Nekkni akka tura nebɛed aṭas ɣef tallit-nni n yiselmaden « aggagen » (culturaliste) n uzgen amezwaru n lqern wis XX, anda tamsalt n tmagit tamaziɣt tebda la tkeččem deg wallaɣ s umata ɣef tmetti d uwanek. Rrnu ɣef way-a, angi amaziɣ yebda la yeneǧǧeṛ abrid i tmetti tamagdayt u ad tesɛu aṭas n tutlayin d yidelsan mebla ma yeffeɣ-d fell-as tuddsa neɣ ahil aserti. Ulac « akabar amaziɣ » di Lezzayer.